Калашникова Татьяна Михайловна

**Калашников Татьяна Михайловна** (ҡыҙ фамилияһы *Матвеева*; 23 август 1919 йыл — 1 май 2002 йыл) — СССР һәм Рәсәй географы, иҡтисади-географ, педагог. СССР-ҙы иҡтисади районлаштырыу буйынса белгес. География фәндәре докторы, профессор,В. Ломоносов исемендәге Мәскәү дәүләт университетының Рәсәйҙең иҡтисади һәм социаль географияһы кафедраһы профессоры. Н. Н. Колосовскийҙың уҡыусыһы. Икенсе донъя һуғышында ҡатнашыусы.

## Биографияһы
Татьяна Матвеева 1919 йылдың 28 авгусында Алма-Атала тыуа.

1933 йылда В. Ломоносов исемендәге Мәскәү дәүләт университетының география факультетының СССР-ҙың иҡтисади география кафедраһын тамамлай.

Совет район мәктәбе уҡытыусыһы Николай Колосовский идеяларын дауам итеүсе була, иҡтисади районлаштырыу һәм хужалыҡты комплекслы ойоштороу теорияһын үҫтерә.

1941 йылдың август-октябрендә, ВЛКСМ-дың Краснопресненский район комитеты инструкторы булараҡ, Мәскәү өлкәһенең Рущский һәм Верейский райондарына оборона рубеждарын төҙөүселәр бригадиры сифатында бара. 1941 йылдың октябрендә — 1942 йылдың апрелендә ВКП(б) Үҙәк Комитетының махсус заданиеһын башҡара. 1942 йылдың апрелендә үҙ теләге менән Ҡыҙыл Армия сафына инә.

Икенсе донъя һуғышында ҡатнаша: 1942 йылдың апрель-декабрендә — Волхов фронты Ҡыҙыл Армия Йорто китапханаһы начальнигы, 1942 йылдың декабре — 1944 йылдың феврале— Волхов фронты сәйәси идаралығы агитаторы. 1944 йылдың февраль-авгусы — Карел фронты Петрозаводск гарнизонының агитация буйынса инструкторы.

Һуғыш йылдарында Волхов фронтының политуправление начальнигы генерал-лейтенант Константин Федорович Калашниковҡа кейәүгә сыға.

Политуправление составына 1-се Алыҫ Көнсығыш фронтында совет-япон һуғышында ҡатнаша. Һуғыштан өлкән лейтенант дәрәжәһендә запасҡа сыға.

Ғүмеренең күп өлөшөн МДУ-ның СССР-ҙың иҡтисади географияһы кафедраһында (һуңыраҡ СССР-ҙың иҡтисади һәм социаль географияһы, Рәсәйҙең иҡтисади һәм социаль географияһы) уҡыта, иҡтисади-географик районлаштырыу курсы буйынса лекциялар уҡый. География фәндәре докторы, профессор. Ғүмеренең һуңғы йылдарында — профессор-консультант.

180-дән ашыу фәнни хеҙмәт, шул иҫәптән монографиялар һәм бер нисә уҡыу әсбабы баҫтырып сығара.

М. Т. Калашникова етәкселегендә 20 аспирант кандидатлыҡ диссертацияһы яҡлай. Уның иң билдәле уҡыусыһы — Дмитрий Замятин тулыһынса иҡтисади географиянан һәм иҡтисади районлаштырыу теорияһынан ситләшеп, үҙ ғилми — гуманитар география йүнәлешен булдыра. Калашникованың икенсе билдәле уҡыусыһы Алексей Лавров бюджет һәм һалым өлкәһе идаралығына күсә; 2011 йылдан — Рәсәй Федерацияһының финанс министры урынбаҫары.

Т. М. Калашникова КПСС ағзаһы була, ғүмеренең аҙағынаса инанған коммунист булып ҡала.

Мәскәүҙә Ваганьково зыяратында ерләнгән.

## Наградалары
* 2-се дәрәжә Ватан һуғышы ордены (11.03.1985)
* Ҡыҙыл Йондоҙ ордены (22.02.1943)
* миҙалдар

## Библиография

* Пророчество без чудес: К 90-летию Н. Н. Колосовского. — М.: Мысль, 1983. — 137 с.
* Экономико-географическое районирование. — М: Издательство МГУ, 1999. — 56 с.

* Экономическое районирование: Лекции для студентов вечернего и заочного отделений V курса географических факультетов государственных университетов. — М.: Издательство МГУ, 1969. — 106 с.
* Экономическое районирование: Учебное пособие для географических специальностей вузов. — М.: Издательство МГУ, 1982. — 216 с.
* Рекомендации к проведению семинарских занятий по курсу «Теория экономического районирования». — М: Издательство МГУ, 1986.

* Основные положения географии потребления // Вест. Моск. унив. Сер. География. — 1994. — № 4. — С. 23—29.
* Основные положения экономико-географического районирования // Изв. РГО. — 1995. — № 2. — Т. 127. — С. 39—44.
* Использование экономико-географических методов при решении проблем экономии природных ресурсов // Экономическая и социальная география на пороге XXI в. — М. — Смоленск, 1997. — С. 52-60.
* Основные вопросы общественно-географических дисциплин в России // Вест. Моск. унив. Сер. География. — 1997. — № 4. — С. 3-6.

## Иҫкәрмәләр